
AMENAJAREA TERITORIULUI ŞI ECHILIBRU ECOLOGIC 


	Bucureşti,
	  1.06.2011

	Nr.
	  26/198


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative pentru modificarea Legii nr.85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat, trimisă comisiei pentru examinare pe fond, cu adresa nr. Plx 271 din 9 mai 2011.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	1.06.2011

	Nr.
	26/198


R A P O R T      
asupra propunerii legislative pentru modificarea Legii nr.85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Plx 271 din 9 mai 2011, cu dezbaterea pe fond în procedură obişnuită, a propunerii legislative pentru modificarea Legii nr.85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1515/13.12.2010)
· Guvernul susţine adoptarea iniţiativei legislative sub rezerva însuşirii propunerilor formulate 

Propunerea legislativă are ca obiect de reglementare modificarea art.16 din Legea nr.85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat, republicată, intervenţia legislativă vizând stabilirea modului de calcul a valorii de vânzare a locuinţelor, care va fi raportată la preţul pieţei de către autorităţile administraţiei publice locale.
 
Comisia propune Plenului Camerei Deputaţilor adoptarea propunerii legislative cu amendamente admise, astfel cum sunt redate în Anexa la prezentul Raport.
 
Propunerea legislativă face parte din categoria legilor ordinare, conform art.76 alin.(2) din Constituţia României, republicată.

La lucrările comisiei au fost prezenţi 28 deputaţi, din totalul de 30 membri ai comisiei.


La dezbaterile care au avut loc în şedinţa comisiei din 24 mai 2011 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Jan Vraciu – director în cadrul Ministerului Administraţiei şi Internelor şi domnul Petru Călian – deputat, în calitate de iniţiator.
Raportul comisiei a fost adoptat cu majoritate de voturi.
Senatul a respins propunerea legislativă în şedinţa din 4 mai 2011.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Gheorghe CIOCAN


Expert, Roxana Feraru
ANEXA

Amendamente admise

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text iniţiativă legislativă
	Amendamente propuse
	Motivarea amendamentelor propuse

	0
	1
	2
	3

	1. 
	LEGE

pentru modificarea Legii nr.85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat
	LEGE

pentru modificarea art.16 din Legea nr.85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat
(Autor: deputat Petru Călian – 

Grup parlamentar al PDL)

	Tehnică legislativă.

	2. 
	
Articol unic – Legea nr.85 din 22 iulie 1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat, publicată în Monitorul Oficial nr.180 din 29 iulie 1992, cu modificările şi completările ulterioare, se modifică după cum urmează:


1. Articolul 16 se modifică după cum urmează:


„Art.16 – Valoarea de vânzare a locuinţei se calculează raportat la preţul pieţei de către autorităţile administraţiei publice locale.”
	
Art. I. – Articolul 16 din Legea nr.85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat, republicată în Monitorul Oficial al României, Partea I, nr. 264 din 15 iulie 1998, cu modificările şi completările ulterioare, se modifică şi va avea următorul cuprins:

„Art.16 – Valoarea de vânzare a locuinţei se calculează raportat la preţul pieţei de către un expert autorizat, în condiţiile legii.”
(Autor: deputat Petru Călian – 

Grup parlamentar al PDL)

	Tehnică legislativă.

	3. 
	
	
Art. II. -   Locuinţele ce fac obiectul Legii nr. 85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat, republicată, cu modificările şi completările ulterioare, pentru care la data intrării în vigoare a prezentei legi sunt în curs de derulare procedurile de vânzare, se vând la preţul stabilit de reglementările în vigoare la data începerii procedurii de vânzare.
(Autor: deputat Petru Călian – 

Grup parlamentar al PDL)

	Dispoziţii tranzitorii prin care se stabilesc măsurile ce  urmează să fie instituite cu privire la derularea raporturilor juridice născute în temeiul vechii reglementări care urmează să fie înlocuită prin modificarea art.16 din Legea nr.85/1992.

